কী যে হচ্ছিল সেখানে তার খবর কে দেবে? সবার মুখেই তখন কুলুপ। কেবল দুঃশাসন তার ধুতির কাছা কোঁচার মুঠো ধরে সভাময় ছোটাছুটি করছে! সবাই বিস্ফারিত চোখে দেখছে দ্রৌপদী হিংস্র হাতে বার বার দুঃশাসনের কাছা ধরে টান মেরে খুলছে। কাছা লুটিয়ে আছাড় খেয়ে দুঃশাসন পরিত্রাহি “বাঁচাও বাঁচাও” চেঁচাতে লাগল! কিন্তু হায়! কাকস্য পরিবেদনা! লাট্টুর মত পাক খেয়ে শূন্যে লাফিয়ে উঠে দ্রৌপদী ঝাঁপিয়ে পড়ল দুঃশাসনের পেটের উপর! সবাই তটস্থ হয়ে দেখল দ্রৌপদী দুঃশাসনের কাছার শেষ প্রান্তটুকু হাতে ধরে গর্জাচ্ছে “চিচিং ফাঁক, চিচিং ফাঁক” বলে, আর দুঃশাসন ফুঁপিয়ে ফুঁপিয়ে “ওরে তোরা কে কোথায় আছিস, আমার পুরুষত্ব ভূলুণ্ঠিত” বলে কোঁকাচ্ছে।